b'\n_START_ARTICLE_\nMine Safety Appliances\n_START_SECTION_\nDihalne naprave\n_START_PARAGRAPH_\nMine Safety Appliances Co. kisikove dihalne naprave proizvaja \xc5\xbee ve\xc4\x8d desetletij._NEWLINE_Njihov "Chemox" kemi\xc4\x8dni dihalni aparat, prvotno proizveden za uporabo v rudnikih, je bil modificiran za uporabo pri vzponu na Mt. Everest v letih 1952 in 1986. Bili naj bi zelo enostavni za proizvodnjo in uporabo. V bistvu gre za posodo kalijevega superoksida, z enosmernimi ventili povezano z zra\xc4\x8dno komoro in tako z uporabnikom, kjer absorbent spro\xc5\xa1\xc4\x8da kisik. Pri tem aparatu ni nikakr\xc5\xa1nih prilagodljivih ventilov ali komand. Spro\xc5\xa1\xc4\x8danje kisika se kontrolira s samim dihanjem. Glavna pomanjkljivost tega aparata je pribli\xc5\xbeno 2 kg posoda, ki zadostuje za vsega kakih 45 minut intenzivnega vzpona, nato pa je potrebno posodo zamenjati. Posoda zadostuje za pribli\xc5\xbeno 6 us dihanja med spanjem._NEWLINE_Med drugo svetovno vojno v 1940ih pa jim je uspelo pridobiti tudi naro\xc4\x8dilo za izdelavo plasti\xc4\x8dnih oblog za \xc4\x8delade M1.\n_START_SECTION_\nGasilske \xc4\x8delade MSA\n_START_PARAGRAPH_\nOd tridesetih pa do osemdesetih let prej\xc5\xa1njega stoletja so v MSA proizvajali gasilske \xc4\x8delade. Prva generacija je bila poznana pod imenom Skullguard - "\xc4\x8duvaj lobanje", bila je narejana iz trde plasite in proizvajana od 30tih do 60tih let dvajsetega stoletja. Druga generacija gasilskih \xc4\x8delad je bila narejena iz la\xc5\xbejega plasti\xc4\x8dnega materiala, imenovana Topguard - "vrhunski \xc4\x8duvaj". Predstavljena je bila v zgodnjih 60tih. \xc4\x8celade topguard so bile izredno lahke in aerodinami\xc4\x8dne oblike, tako da so se posebej izkazale v mo\xc4\x8dnem vetru pri gozdnih po\xc5\xbearih. \xc4\x8celado so v 70tih letih izdelovali v ve\xc4\x8d barvah - \xc4\x8drni, rde\xc4\x8di, zeleni, rumeni, beli in prozorni. \xc4\x8celade topguard so se najbolj izkazale pri gasilcih iz okro\xc5\xbeja Los Angeles County, videne pa so tudi v TV seriji Emergency!. A zaradi hitro spreminjajo\xc4\x8dih pravil in navodil gasilskih zvez, so mnoga gasilska dru\xc5\xa1tva morala za\xc4\x8deti uporabljati \xc4\x8delade drugih proizvajalcev, tako da je bila Topguard \xc4\x8delada predelana in modernizirana v gradbeno za\xc5\xa1\xc4\x8ditno \xc4\x8delado. MSA trenutno proizvaja gasilske \xc4\x8delade za ve\xc4\x8d evropskih dr\xc5\xbeav, med drugim za Francijo.'